NACRT PRIJEDLOGA

[bookmark: _Hlk242170585][bookmark: _Hlk244595641]Na temelju članka 2. stavka 7., članka 6. stavak 2. i članka 42. stavak 2. Zakona o zakupu i kupoprodaji poslovnog prostora ("Narodne Novine", broj 125/11, 64/15, 112/18, 123/24) i članka 41. Statuta Grada Paga („Službeni glasnik Grada Paga“, broj 5/21, 4/22), Gradonačelnik Grada Paga Gradskom vijeću Grada Paga podnosi prijedlog
O D L U K E
o zakupu i kupoprodaji poslovnog prostora

I. OPĆE ODREDBE
Članak 1. 
Ovom Odlukom određuju se uvjeti i postupak javnog natječaja za davanje u zakup poslovnog prostora u vlasništvu Grada Paga te kupoprodaja poslovnog prostora u vlasništvu Grada Paga (dalje u tekstu: Grad).
Pod kupoprodajom poslovnog prostora iz stavka 1. ovoga članka, podrazumijeva se i prodaja suvlasničkog dijela na određenom poslovnom prostoru.
Odredbe ove Odluke primjenjuju se i na zakup poslovnog prostora koji je još uvijek upisan u zemljišnim knjigama kao društveno vlasništvo na kojem Grad ima pravo raspolaganja ili korištenja.
Odredbe ove Odluke ne primjenjuju se na slučajeve privremenog korištenja poslovnog prostora ili dijela poslovnog prostora radi održavanja sajmova, priredaba, predavanja, savjetovanja, ili u druge slične svrhe, a čije korištenje ne traje duže od 30 dana, odnosno čije korištenje ne traje duže od šest mjeseci ako se prostor koristi u svrhe skladištenja i čuvanja robe.

Članak 2. 
Poslovnom djelatnošću u smislu ove Odluke smatra se svaka gospodarska i druga djelatnost određena sukladno propisima kojima se utvrđuje nacionalna klasifikacija djelatnosti. 
Pod korisnom površinom poslovnog prostora razumijeva se površina poslovnog prostora koja je upisana u zemljišnim knjigama na temelju uspostavljenog etažnog vlasništva.
Ako na poslovnom prostoru nije uspostavljeno etažno vlasništvo, korisna površina poslovnog prostora utvrđuje se izmjerom, zbrajanjem četvornih metara korisne površine prostora koja se dobije mjerenjem između zidova prostorije, uključujući ulazno – izlazni prostor, površinu izloga i galerije.
Članak 3. 
Poslovnim prostorom u vlasništvu ili suvlasništvu Grada upravlja gradonačelnik Grada (dalje u tekstu: Gradonačelnik). 
Upravni odjel nadležan za imovinskopravne poslove Grada obavlja administrativne poslove utvrđene ovom Odlukom.


II. ZASNIVANJE ZAKUPA
Članak 4.
Zakup poslovnoga prostora zasniva se ugovorom o zakupu.
Ugovor o zakupu poslovnoga prostora (dalje u tekstu: ugovor o zakupu) Grad ne može sklopiti s fizičkom ili pravnom osobom koja ima dospjelu nepodmirenu obvezu prema državnom proračunu i Gradu, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.
Ugovor o zakupu poslovnoga prostora mora biti sastavljen u pisanom obliku i potvrđen (solemniziran) po javnom bilježniku.
Ugovor o zakupu sklopljen protivno odredbi stavka 2. i 3. ovog članka, ništetan je.

Članak 5. 
Poslovni prostor daje se u zakup na određeno vrijeme, u trajanju do 10 godina.
Iznimno od odredbe iz stavka 1. ovoga članka, poslovni prostor može se dati u zakup na duži rok, na temelju posebne odluke Gradskog vijeća, kada to opravdava javni interes, radi potrebnih znatnih ulaganja u poslovni prostor i u drugim opravdanim slučajevima.

Članak 6. 
Poslovni prostor u vlasništvu ili suvlasništvu Grada daje se u zakup javnim natječajem.
Iznimno od odredbe iz stavka 1. ovoga članka, ugovor o zakupu poslovnoga prostora sklapa se bez javnog natječaja kada ga sklapaju međusobno Republika Hrvatska, jedinice lokalne i područne (regionalne) samouprave, pravne osobe u isključivom vlasništvu Republike Hrvatske, pravne osobe u isključivom vlasništvu jedinice lokalne i područne (regionalne) samouprave, ako je to u interesu i cilju općeg, gospodarskog i socijalnog napretka njezinih građana, a zakupnina se određuje sukladno kriterijima jedinice lokalne samouprave prema mjestu gdje se nekretnina nalazi i ovisno o djelatnosti koja će se u poslovnom prostoru obavljati.

Članak 7.
Zakupnina za poslovni prostor određuje se prema sljedećim kriterijima:
· položajnoj zoni u kojoj se poslovni prostor nalazi, 
· korisnoj površini poslovnog prostora,
· djelatnosti koja se u poslovnom prostoru obavlja.

Kriterij zone primjenjuje se s obzirom na adresu poslovnog prostora u jednoj od 4 (četiri) zone na koje je podijeljeno područje Grada kako je navedeno u članku 9. ove Odluke.

Kriterij namjene, odnosno u javnom natječaju određene djelatnosti za svaki poslovni prostor, primjenjuje se razvrstavanjem djelatnosti kako je to prikazano u članku 10. ove Odluke.

[bookmark: _Hlk238205552]Članak 8.
Početni iznos mjesečne zakupnine određuje se primjenom kriterija iz članka 7. ove Odluke, a prema Tabličnom prikazu u članku 10. ove Odluke, kao umnožak korisne površine poslovnog prostora i minimalne početne cijene zakupnine po m2 određene prema zoni te djelatnosti u kojoj se poslovni prostor nalazi.

Početni iznos mjesečne zakupnine, utvrđen prema kriterijima iz ove Odluke, određuje se kao početni minimalni iznos mjesečne zakupnine prilikom raspisivanja javnog natječaja, a Gradonačelnik može prilikom raspisivanja javnog natječaja odrediti i veći iznos početne mjesečne zakupnine.

Konačni iznos mjesečne zakupnine određuje se u postupku javnog natječaja odabirom najpovoljnijeg ponuditelja. 

Iznimno od odredbe stavka 2. ovoga članka, početni iznos zakupnine za poslovni prostor može se umanjiti kada za poslovni prostor nije podnesena niti jedna ponuda:
· [bookmark: _Hlk238192700]na 2 (dva) uzastopna natječaja, osnovni (početni) iznos zakupnine može se umanjiti do 20%,
· na 3 (tri) uzastopna natječaja, osnovi (početni) iznos zakupnine može se umanjiti do 30%,
· na 4 (četiri) uzastopna natječaja, osnovi (početni) iznos zakupnine može se umanjiti do 40%.

Članak 9. 
U svrhu primjene ove Odluke, područje Grada Paga razvrstava se u 4. (četiri) zone: 
· 0. (nulta) ZONA – obuhvaća područje unutar stare jezgre grada Paga: Trg kralja Petra Krešimira IV, Ulica kralja Zvonimira, Ulica kralja Tomislava, Vela ulica, Ulica Jurja Dalmatinca te područje omeđeno ulicama Branimirova obala, Uhlinac, Mandrač, Šetalište grada Zanea, Vangrada, Trg Sv. Jurja, Podmir, Katine, Ulica Stjepana Radića, Prosika
· I. (prva) ZONA – obuhvaća ostalo uže područje grada Paga, koje nije obuhvaćeno  0 (nultnom) zonom: područje omeđeno ulicama Šetalište Andrije Hebranga, Zagrebačka ulica, Splitska ulica, Šetalište grada Carbonara, Ulica Ante Starčevića do Osnovne škole Jurja Dalmatinca, Ulica bana Josipa Jelačića, Ulica braće Andrijića, Ulica braće Fabijanića, predio Bašaca i Vodice te naselje Šimuni
· II. (druga) ZONA – obuhvaća ostalo šire područje grada Paga, koje nije obuhvaćeno 0. i I. (prvom) zonom: Bošana sa Sv. Markom i Sv. Marijom, Sv. Helena,
· III. (treća) ZONA – obuhvaća područje naselja , Vlašići, Dinjiška, Miškovići, Košljun, Proboj, Gorica i Stara Vas, Smokvica i Vrčići.

Članak 10. 
Minimalni početni iznos mjesečne zakupnine  određuje se po m2, ovisno o zoni u kojoj se poslovni prostor nalazi i djelatnosti koja se u njemu obavlja, kako slijedi:


	0. (NULTA)ZONA
	DJELATNOST
	MINIMALNA POČETNA CIJENA EUR/M2

	
	· trgovina na malo
	25,00

	
	· suvenirnica
	40,00

	
	· priprema i usluživanje hrane i pića
	35,00

	
	· stručne, znanstvene i tehničke djelatnosti
	15,00

	
	· administrativne i pomoćne uslužne djelatnosti
	10,00

	
	· zdravstvena zaštita i socijalna skrb
	10,00

	
	· sportske, zabavne i rekreacijske djelatnosti
	10,00

	
	· ostale djelatnosti
	15,00

	
	· tradicijski obrti
	10,00

	
	· banke
	35,00

	
	· igre na sreću
	40,00

	
	· turističke i putničke agencije
	25,00

	
	· cvjećarnice
	15,00

	
	· galerije slika
	20,00

	
	· obrazovanje
	10,00

	
	· javna uprava i obrana
	5,00

	
	· hoteli i usluge u turizmu
	10,00



	1. (PRVA)
   ZONA
	DJELATNOST
	MINIMALNA POČETNA CIJENA EUR/M2

	
	· trgovina na malo
	22,00

	
	· suvenirnica
	35,00

	
	· priprema i usluživanje hrane i pića
	30,00

	
	· stručne, znanstvene i tehničke djelatnosti
	12,00

	
	· administrativne i pomoćne uslužne djelatnosti
	8,00

	
	· zdravstvena zaštita i socijalna skrb
	8,00

	
	· sportske, zabavne i rekreacijske djelatnosti
	8,00

	
	· ostale djelatnosti
	12,00

	
	· tradicijski obrti
	8,00

	
	· banke
	32,00

	
	· igre na sreću
	35,00

	
	· turističke i putničke agencije
	22,00

	
	· cvjećarnice
	12,00

	
	· galerije slika
	15,00

	
	· obrazovanje
	8,00

	
	· javna uprava i obrana
	4,00

	
	· hoteli i usluge u turizmu
	8,00



	2. (DRUGA)ZONA
	DJELATNOST
	MINIMALNA POČETNA CIJENA EUR/M2

	
	· trgovina na malo
	15,00

	
	· suvenirnica
	30,00

	
	· priprema i usluživanje hrane i pića
	25,00

	
	· stručne, znanstvene i tehničke djelatnosti
	6,00

	
	· administrativne i pomoćne uslužne djelatnosti
	6,00

	
	· zdravstvena zaštita i socijalna skrb
	6,00

	
	· sportske, zabavne i rekreacijske djelatnosti
	6,00

	
	· ostale djelatnosti
	10,00

	
	· tradicijski obrti
	5,00

	
	· banke
	25,00

	
	· igre na sreću
	25,00

	
	· turističke i putničke agencije
	20,00

	
	· cvjećarnice
	10,00

	
	· galerije slika
	12,00

	
	· obrazovanje
	5,00

	
	· javna uprava i obrana
	3,00

	
	· hoteli i usluge u turizmu
	5,00



	3. (TREĆA)ZONA
	DJELATNOST
	MINIMALNA POČETNA CIJENA EUR/M2

	
	· trgovina na malo
	12,00

	
	· suvenirnica
	25,00

	
	· priprema i usluživanje hrane i pića
	18,00

	
	· stručne, znanstvene i tehničke djelatnosti
	5,00

	
	· administrativne i pomoćne uslužne djelatnosti
	5,00

	
	· zdravstvena zaštita i socijalna skrb
	5,00

	
	· sportske, zabavne i rekreacijske djelatnosti
	4,00

	
	· ostale djelatnosti
	4,00

	
	· tradicijski obrti
	3,00

	
	· banke
	15,00

	
	· igre na sreću
	20,00

	
	· turističke i putničke agencije
	15,00

	
	· cvjećarnice
	5,00

	
	· galerije slika
	8,00

	
	· obrazovanje
	3,00

	
	· javna uprava i obrana
	3,00

	
	· hoteli i usluge u turizmu
	5,00




Članak 11. 
[bookmark: _Hlk238536205]Za poslovni prostor koji se daje u zakup bez javnog natječaja kada ga sklapaju međusobno Grad i Republika Hrvatska i jedinice lokalne i područne (regionalne) samouprave te pravne osobe u vlasništvu Grada Paga i Republike Hrvatske, odnosno pravne osobe u vlasništvu jedinice lokalne i područne (regionalne) samouprave, ako je to u interesu i cilju općega, gospodarskog i socijalnog napretka njegovih građana, zakupnina se određuje na način da ista ne može biti niža od početne visine zakupnine određene ovom Odlukom.

Iznimno od odredbe stavka 1. ovoga članka u slučajevima realizacije strateških investicijskih projekata, odnosno poticanja gospodarskog napretka, socijalne dobrobiti građana i ujednačavanja gospodarskog i demografskog razvitka, ostvarenja projekata koji su od općeg javnog, socijalnog ili kulturnog interesa, visina zakupnina može se odrediti i u iznosu nižem od početne visine zakupnine propisane ovom Odlukom, u kojem slučaju visinu zakupnine određuje Gradsko vijeća Grada Paga posebnom odlukom.

III. UTVRĐIVANJE DJELATNOSTI

Članak 12. 
Djelatnost koja će se obavljati u poslovnom prostoru koji se daje u zakup određuje Gradonačelnik u javnom natječaju.

Članak 13.
Djelatnost koja nije navedena niti u jednoj grupi djelatnosti, razvrstat će se u onu grupu djelatnosti kojoj je po prirodi posla najsrodnija.   

Članak 14.
Postupak natječaja provodi i odluku o najpovoljnijoj ponudi donosi Gradonačelnik.

Članak 15.
Javni natječaj objavljuje se na oglasnoj ploči i na mrežnoj stranici Grada, u trajanju od najmanje 8 dana, a najduže od 15 dana, računajući od dana objave.

Članak 16.
Javni natječaj sadrži najmanje:
· podatke o poslovnom prostoru koji se daje u zakup (adresa, položaj u zgradi, oznaka čestice, korisna površina),
· djelatnost koja se u poslovnom prostoru može obavljati, 
· rok na koji se poslovni prostor daje u zakup,
· početni iznos mjesečne zakupnine,
· odredbu da se na početni iznos zakupnine obračunava porez na dodanu vrijednost,
· iznos jamčevine i broj računa na koji se uplaćuje i obvezu podnošenja dokaza o uplaćenoj jamčevini,
· odredbu da se poslovni prostora daje u zakup u viđenom stanju, 
· odredbu o tome tko ima pravo sudjelovanja na javnom natječaju,
· odredbu o tome tko se smatra najpovoljnijim ponuditeljem,
· popis dokumentacije koju je potrebno priložiti uz prijavu za sudjelovanje na javnom natječaju,
· rok do kojeg se može podnijeti pisana ponuda za sudjelovanje na javnom natječaju,
· vrijeme kada se može izvršiti pregled poslovnog prostora,
· odredbu o pravu prvenstva po posebnim zakonima,  
· odredbu da ako najpovoljniji ponuditelj odustane od ponude ili sklapanja ugovora o zakupu, nema pravo na povrat uplaćene jamčevine,
· odredbu o mogućnosti poništenja ili djelomičnog poništenja javnog natječaja, bez obrazloženja sve do sklapanja ugovora o zakupu.

Članak 17.
Pravo prednosti na sklapanje ugovora o zakupu poslovnoga prostora imaju osobe određene zakonom kojim se uređuju prava hrvatskih branitelja iz Domovinskog rata i članova njihovih obitelji ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja, uvjete iz ove Odluke te prihvate najviši ponuđeni iznos zakupnine.
Osobe iz stavka 1. ovoga članka, ne mogu ostvariti pravo prednosti ako su zakupnici drugog poslovnog prostora u vlasništvu Grada, neovisno po kojoj osnovi je ostvaren zakup.

Članak 18.
Ponuditelj je u pisanoj ponudi na javni natječaj dužan navesti djelatnost koju će obavljati u poslovnom prostoru, sukladno djelatnostima koje su navedene u javnom natječaju, osim za garaže i garažna mjesta.
Ponuditelj je u pisanoj ponudi na javni natječaj dužan navesti adresu elektroničke pošte i predajom ponude na natječaj smatra se da je ponuditelj suglasan da Grad putem naznačene adrese elektroničke pošte vrši dostavu pismena i svu daljnju komunikaciju s ponuditeljem.
Djelatnost mora biti dopuštena sukladno važećim propisima i ponuditelj mora biti registriran za obavljanje iste djelatnosti u odgovarajućem registru.
Grad ne odgovara za ishođenje dozvola ili uvjerenja nadležnih tijela za obavljanje djelatnosti koju je ponuditelj naveo u svojoj prijavi.

Članak 19.
Sudionici javnog natječaja obvezni su uplatiti jamčevinu, koja ne može biti manja od iznosa početne mjesečne zakupnine za poslovni prostor koji je predmet javnog natječaja.
Uplaćena jamčevina vratit će se sudionicima natječaja čije ponude nisu prihvaćene kao i sudioniku natječaja koji je odustao od svoje ponude pisanom obavijesti prije postupka otvaranja ponuda, dok se izabranom ponuditelju jamčevina zadržava i uračunava u iznos zakupnine. 
Uplaćena jamčevina se ne vraća ako odabrani ponuditelj odustane od zaključenja ugovora o zakupu.

Članak 20.
Pisana ponuda se podnosi u roku navedenom u javnom natječaju, neposredno ili preporučenom pošiljkom.
Podnošenjem pisane prijave na javni natječaj smatra se da je ponuditelj suglasan da Grad može prikupljati i dalje obrađivati dostavljene podatke u svrhu provedbe postupka javnog natječaja, sukladno propisima koji uređuju zaštitu osobnih podataka.
Ponuda i zaprimljena dokumentacija po završetku natječaja ne vraća se ponuditeljima.

Članak 21.
Neće se razmatrati ponuda:
· koja je nepravodobna,
· koja je nepotpuna odnosno ne sadrži dokumentaciju i podatke sukladno javnom natječaju,
· koja nije u skladu s uvjetima javnog natječaja,
· koju je ponijela osoba koja je dužnik po osnovu javnih davanja o kojima službenu evidenciju vodi nadležna porezna uprava, osim ako je u sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja,
· koju je podnijela osoba koja ima dospjelo dugovanje prema Gradu s bilo koje osnove, osim ako je sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja.

Članak 22.
Odluku o najpovoljnijoj ponudi donosi Gradonačelnik.
Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.
Grad zadržava pravo poništiti natječaj ili dio natječaja, bez obrazloženja i snošenja bilo kakve 
      odgovornosti prema ponuditeljima.

Članak 23.
Ako pristignu dvije ponude s istim iznosom zakupnine koji je ujedno i najviši ponuđeni iznos zakupnine, ponuditelji će biti pozvani da u roku od 3 dana po primitku poziva dostave nove ponude na propisani način.
U slučaju iz stavka 1. ovoga članka, ponuditelji će biti pozvani na dostavu novih ponuda elektroničkom poštom na adresu dostavljenu u ponudi, a rok iz stavka 1. ovog članka počinje teći dan nakon dostave poziva.
Članak 24.
Povjerenstvo koje imenuje Gradonačelnik i ima do pet članova, otvara i razmatra pristigle ponude, utvrđuje da li su ponude pravodobne te da li ponuditelji ispunjavaju sve uvjete iz javnog natječaja. 
O radu Povjerenstva vodi se zapisnik koji potpisuju zapisničar i predsjednik Povjerenstva.
Zapisnik sadrži podatke o ponuditeljima, dokumentaciji priloženoj uz ponude, ponuđenim iznosima mjesečne zakupnine, te podatak o najvišoj ponuđenoj mjesečnoj zakupnini za poslovni prostor.
Članak 25.
Na temelju zapisnika Povjerenstva Gradonačelnik donosi odluku o izboru najpovoljnijeg ponuditelja. 
Odluka iz stavka 1. ovog članka dostavlja se ponuditeljima na adresu elektroničke pošte koja je naznačena u ponudi, u roku od 15 dana od dana donošenja odluke.
Ponuditelj, čija je ponuda izabrana kao najpovoljnija, dužan je u roku od 8 dana od poziva pristupiti sklapanju ugovora o zakupu, u protivnom će se smatrati da je odustao od ponude.
Ako ponuditelj čija ponuda bude utvrđena kao najpovoljnija odustane od sklapanja ugovora o zakupu, Gradonačelnik će za predmetni poslovni prostor raspisati novi natječaj.

IV. UGOVOR O ZAKUPU
[bookmark: _Hlk242358376]Članak 26.
Na temelju Odluke o izboru najpovoljnijeg ponuditelja, Grad sa izabranim ponuditeljem zaključuje ugovor o zakupu, koji u ime Grada potpisuje Gradonačelnik.

Članak 27. 
Zakupnik je dužan Gradu platiti ugovorom utvrđeni iznos zakupnine u roku utvrđenom ugovorom.
Zakupnik je dužan zakupninu plaćati mjesečno unaprijed i to najkasnije do desetoga dana u mjesecu.
Na iznos mjesečne zakupnine obračunava se porez na dodanu vrijednost sukladno posebnom propisu kojim se uređuje porez na dodanu vrijednost.
U slučaju izmjene poreznih propisa, Zakupnik će snositi ona porezna davanja koja padaju na njegov teret sukladno takvoj izmjeni poreznih propisa.

Članak 28. 
Zakupnik se obvezuje poslovnim prostorom koristiti samo za namjenu određenu ugovorom o zakupu i u skladu s odredbama ove Odluke.
Grad ima pravo po potrebi, uz prethodnu najavu, izvršiti uvid u stanje poslovnog prostora radi kontrole njegova ugovorenog korištenja te u slučaju uočenog nedostatka u svezi korištenja, pisano zatražiti od Zakupnika da se isti otklone u primjerenom roku koji će mu biti ostavljen.

Članak 29. 
Zakupniku koji je poslovni prostor ili dio poslovnoga prostora u vlasništvu ili suvlasništvu Grada, protivno odredbama ove Odluke, dao u podzakup odnosno koji je po bilo kojoj pravnoj osnovi dao trećoj osobi na korištenje ili sukorištenje poslovni prostor u vlasništvu ili suvlasništvu Grada, ugovor o zakupu smatra se raskinutim danom utvrđenja nastupa navedenih okolnosti.

Članak 30.
Za rješavanje spora između zakupodavca i zakupnika o međusobnim pravima i obvezama iz ugovora o zakupu te za ispražnjene poslovnoga prostora nadležan je sud.
Postupci iz stavka 1. ovoga članka su hitni.

V. KUPOPRODAJA POSLOVNOG PROSTORA U VLASNIŠTVU GRADA

Članak 31.
Poslovni prostor u vlasništvu Grada može se prodati sadašnjem zakupniku pod uvjetima i u postupku propisanim zakonom i ovom Odlukom i to na temelju Popisa poslovnih prostora koji su predmet kupoprodaje (u daljnjem tekstu: Popis poslovnih prostora), a koji donosi Gradsko vijeće na prijedlog Gradonačelnika te se isti javno objavljuje. 

Poslovni prostor može se prodati sadašnjem zakupniku koji ima sklopljen ugovor o zakupu i koji u tom poslovnom prostoru obavlja dopuštenu djelatnost, ako taj prostor koristi bez prekida u trajanju od najmanje 5 godina te uredno izvršava sve obveze iz ugovora o zakupu i druge financijske obveze prema Gradu. 

Obavijest o objavi Popisa poslovnih prostora u vlasništvu Grada objavljuje se na službenim web stranicama Grada i oglasnoj ploči. 

Popis poslovnih prostora sadrži: adresu, zemljišno-knjižnu oznaku, oznaku etaže-kata i površinu poslovnog prostora, naznaku vrste poslovnog prostora, ime i prezime/naziv sadašnjeg zakupnika, oznaku i razred energetskog certifikata s iskazanim troškom njegove izrade, oznaku procjembenog elaborata s iskazanim troškom njegove izrade te iznos procijenjene vrijednosti prostora, visinu jamčevine te eventualne terete na poslovnim prostorima. Popis prostora može sadržavati i druge podatke o poslovnom prostoru koji je predmet popisa. 

Na Popis poslovnih prostora Grad neće uvrstiti poslovne prostore koji kumulativno ispunjavaju sljedeće uvjete: 
- nalaze se u 0 zoni ili prvoj zoni Grada; 
- ulični poslovni prostori s izlogom koji gleda na uličnu stranu; 
- nalazi se u razizemlju; 
- čija je vrijednost zakupnine za 15 godina jednaka procijenjenoj vrijednosti ili veća od procijenjene vrijednosti poslovnog prostora. 

Prilikom odlučivanja o uvrštavanju poslovnih prostora na Popis poslovnih prostora, vodit će se računa i o: 
- ekonomskoj opravdanosti kupoprodaje odnosno da je prihod od zakupa pojedinog poslovnog prostora u proteklih 15 godina manji od ½ procijenjene vrijednosti poslovnog prostora, kao i o
- racionalnosti održavanja poslovnog prostora koja se ocjenjuje analizom visine troškova održavanja poslovnog prostora i zajedničkih dijelova zgrade u kojoj se poslovni prostor nalazi te svih investicijskih troškova održavanja poslovnog prostora.


Članak 32.
Iznimno od odredbe iz članka 31. stavaka 1. i 2. ove Odluke, pravo na kupnju poslovnog prostora može ostvariti zakupnik koji se nalazi u zakupnom odnosu s Gradom u trajanju kraćem od 5 godina, ako je podmirio sve obveze iz ugovora o zakupu i druge financijske obveze prema Gradu, a koji je: 
- prije toga bio u zakupnom odnosu za poslovni prostor koji se prodaje s Gradom u ukupnom neprekinutom trajanju od najmanje 5 godina ili; 
- prije toga bio u zakupnom odnosu za poslovni prostor koji se prodaje s Gradom i Republikom Hrvatskom u neprekinutom trajanju od najmanje 5 godina ili; 
- kao nasljednik obrta nastavio vođenje obrata ili kao član obiteljskog domaćinstva preuzeo obrt, a bio je u zakupnom odnosu s Gradom u neprekinutom trajanju od najmanje 5 godina, u koje vrijeme se uračunava i vrijeme zakupa njegova prednika.

Članak 33.
Zahtjev za kupnju poslovnog prostora podnosi se Gradu u roku od 90 dana od dana objave Popisa poslovnih prostora, sukladno članku 31. stavku 3. ove Odluke. 

Zahtjev za kupnju poslovnoga prostora u vlasništvu ili suvlasništvu Grada podnosi se upravnom tijelu Grada nadležnom za upravljane imovinom Grada.

Zahtjev za kupnju poslovnog prostora predaje se neposredno u pisarnici Grada u uredovno vrijeme ili preporučenom poštanskom pošiljkom na adresu Grad Pag, Branimirova obala 1, 23250 Pag, s oznakom poslovnog prostora za koji se zahtjev za kupnju podnosi. 


Članak 34.
Poslovni prostor prodaje se po procijenjenoj vrijednosti a koju vrijednost utvrđuje sudski procjenitelj ili sudski vještak sukladno odredbama Zakona.

Članak 35.
Zahtjev za kupnju iz članka 33. ove Odluke treba sadržavati: 
- ime i prezime, prebivalište odnosno trajno boravište (kod stranaca) te OIB, ako je podnositelj zahtjeva fizička osoba;
 - tvrtku i sjedište, OIB, izvornik ili ovjerenu presliku isprave o upisu u sudski ili drugi odgovarajući registar, ne stariji od 30 dana do dana podnošenja ponude, ako je podnositelj zahtjeva pravna osoba; - podatke za osobni kontakt (telefon/mobitel, email); 
- naznaku poslovnog prostora na koji se zahtjev podnosi; 
- izjavu o prihvaćanju iznosa objavljene procijenjene vrijednosti objavljene u Popisu poslovnih prostora kao i troškova izrade procjene vrijednosti i energetskog certifikata; 
- dokaz o uplati jamčevine u visini 10 % početne vrijednosti; 
- potvrdu Porezne uprave kojom dokazuje da nema dugovanja po osnovi javnih davanja o kojima službenu evidenciju vodi Porezna uprava; 
- izjavu podnositelja zahtjeva ovjerenu od javnog bilježnika pod punom kaznenom i materijalnom odgovornošću da predmetni poslovni prostor nije dao u podzakup ili na temelju bilo koje druge pravne osnove prepustio korištenje poslovnog prostora drugoj osobi;
 - izjavu da nema dospjelog duga prema Gradu po bilo kojem osnovu; 
- JOPPD obrazac (izvadak iz knjigovodstvene kartice ili druge isprave) podnositelja zahtjeva ovjeren od ovlaštene osobe kojim se dokazuje da su ispunjene obveze prema radnicima i drugim vjerovnicima; 
- dokaz o ispunjavanju posebnih uvjeta iz članka 26. ove Odluke (pravovaljani ugovor o zakupu; dokaz o korištenju poslovnog prostora u trajanju od najmanje 5 godina (računi za komunalne usluge); potvrdu nadležnog tijela Grada da obavlja ugovorenu djelatnost u prostoru u ukupnom neprekinutom trajanju od najmanje pet godina uključujući i vrijeme zakupa njegova prednika; suglasnost za preuzimanje obrta od nasljednika; rješenje o povratu poslovnog prostora i ugovor o zakupu za poslovni prostor koji je vraćen prijašnjem vlasniku, a do tada je bio u zakupu u neprekinutom trajanju od najmanje pet godina).

Izjave, potvrde i suglasnosti iz stavka 1. ovog članka ne smiju biti stariji od 15 dana od dana podnošenja zahtjeva. 

Ako podnositelj zahtjeva uz zahtjev ne priloži isprave iz stavka 1. postavaka 7., 8., 9. 10. i 11. ovog članka pozvat će se pisanim putem da u roku od 30 dana dopuni zahtjev. Ako podnositelj zahtjeva nije dopunio zahtjev u roku iz prethodnog stavka ovog članka smatrat će se da je odustao od zahtjeva. 


Članak 36.
Pravo na kupnju poslovnog prostora ne može ostvariti zakupnik koji je bez valjane pravne osnove poslovni prostor dao u podzakup ili ga je temeljem bilo koje druge pravne osnove prepustio na korištenje drugoj osobi. 

Članak 37.
Odluku o kupoprodaji poslovnoga prostora u vlasništvu Grada donosi Gradsko vijeće Grada Paga ili Gradonačelnik, ovisno o vrijednosti poslovnoga prostora.

Članak 38.
Na temelju Odluke iz prethodnog članka Gradonačelnik će u ime Grada s kupcem sklopiti ugovor o kupoprodaji poslovnog prostora u roku od 90 dana od dana donošenja te Odluke. 

U slučaju da kupac bez opravdanog razloga ne potpiše ugovor o kupoprodaji u roku iz prethodnog stavka, smatrat će se da je odustao od kupnje i nema pravo na povrat uplaćene jamčevine. 

Članak 39.
Kupac je osim kupoprodajne cijene obvezan platiti i trošak izrade procjene vrijednosti i energetskog certifikata.

Kupoprodajna cijena te trošak izrade procjene vrijednosti i energetskog certifikata isplaćuju se odjednom, a rok isplate ne može biti duži od 30 dana od dana sklapanja ugovora o kupoprodaji. 

Članak 40.
Ugovor o kupoprodaji poslovnog prostora mora biti sastavljen u pisanom obliku i solemniziran po javnom bilježniku o trošku kupca.

Članak 41. 
Poslovni prostor ne može se prodati fizičkoj ili pravnoj osobi koja ima dospjelu nepodmirenu obvezu prema državnom proračunu, Gradu, zaposlenicima i dobavljačima, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.


VI.  PRIJELAZNE I ZAVRŠNE ODREDBE

Članak 42.
[bookmark: _Hlk238124226]Postupci započeti do dana stupanja na snagu ove Odluke, u kojima nije sklopljen ugovor o zakupu poslovnog prostora, dovršit će se prema odredbama Odluke o poslovnim prostorima u vlasništvu Grada Paga (''Službeni glasnik Grada Paga'', broj 1/19).

Članak 43.
Ugovori o zakupu poslovnog prostora sklopljeni temeljem Odluke o poslovnim prostorima u vlasništvu Grada Paga (''Službeni glasnik Grada Paga'', broj 1/19) ostaju na snazi do isteka vremena na koje su sklopljeni, odnosno do prestanka ugovora o zakupu.

Članak 44.
Na sve što nije propisano odredbama ove Odluke primjenjuju se odredbe Zakona o zakupu i kupoprodaji poslovnog prostora ("Narodne Novine", broj 125/11, 64/15, 112/18, 123/24).


Članak 45.
Danom stupanja na snagu ove Odluke prestaje važiti Odluka o poslovnim prostorima u vlasništvu Grada Paga (''Službeni glasnik Grada Paga'', broj 1/19).

Članak 46.
Ova Odluka stupa na snagu osmoga dana od dana objave u "Službenom glasniku Grada Paga".

OBRAZLOŽENJE


Pravni temelj za donošenje Odluke o zakupu i kupoprodaji poslovnog prostora u vlasništvu Grada Paga sadržan je u odredbama Zakona o zakupu i kupoprodaji poslovnoga prostora  ("Narodne Novine", broj 125/11, 64/15, 112/18, 123/24) i članka 41. Statuta Grada Paga („Službeni glasnik Grada Paga“, broj 5/21, 4/22). 

Glavni razlog za donošenje ove Odluke je usklađivanje s važećim izmjenama i dopunama Zakona o zakupu i kupoprodaji poslovnog prostora. Dosadašnja praksa i Odluka o poslovnim prostorima u vlasništvu Grada Paga (''Službeni glasnik Grada Paga'', broj 1/19) ne prate u potpunosti zakonodavne promjene, što stvara pravnu nesigurnost kako za samu gradsku upravu, tako i za trenutne te potencijalne zakupnike poslovnih prostora na području Grada Paga.

Pored navedenog, ključni motiv ovog prijedloga je značajno podizanje razine transparentnosti u upravljanju javnom imovinom. Grad Pag nastoji osigurati maksimalno otvoren, vidljiv i pošten sustav dodjele poslovnih prostora. Nova pravila detaljno i nedvosmisleno uređuju postupke raspisivanja javnih natječaja, eliminirajući bilo kakvu proizvoljnost u odlučivanju i osiguravajući ravnopravnost svih gospodarskih subjekata.

Povećanjem javnosti postupka i uvođenjem jasnih, mjerljivih kriterija za odabir najpovoljnijih ponuda direktno se sprječavaju potencijalne nepravilnosti, štiti se lokalno gospodarstvo te se omogućuje ostvarivanje optimalnih proračunskih prihoda koji će se reinvestirati u lokalnu zajednicu i infrastrukturu.

Ovom Odlukom cjelovito se i sustavno definiraju svi aspekti raspolaganja poslovnim prostorima u vlasništvu Grada Paga, a posebice:
· Jasno propisan i transparentan postupak davanja u zakup koji se, kao pravilo, provodi isključivo putem javnog natječaja.
· Kriteriji za utvrđivanje početnog iznosa zakupnine, uvažavajući zoniranje i specifičnosti mikrolokacija unutar područja Grada Paga.
· Detaljan i transparentan postupak eventualne kupoprodaje poslovnih prostora u vlasništvu Grada Paga, strogo ograničen zakonskim okvirima i usmjeren na zaštitu javnog interesa i imovine lokalne samouprave.
 
Za provođenje ove Odluke nije potrebno osigurati dodatna financijska sredstva u Proračunu Grada Paga. Primjena ove Odluke kroz transparentnije natječajne postupke i stabilnije ugovorne odnose doprinijet će učinkovitijoj naplati potraživanja i povećanju izvornih prihoda proračuna Grada Paga s osnove zakupa i raspolaganja imovinom.





